Maria Ana Bavariakoa (1805-1877)

**Maria Ana Bavariakoa** (jaiotzaz **Maria Anna Leopoldine Elisabeth Wilhelmine**; Munich, 1805eko urtarrilaren 27a - Wachwitz, 1877ko irailaren 13a) printzesa izan zen,  "Marie" bezala ere ezaguna Frederiko Augusto II.a Saxoniako erregearekin ezkontzean Saxoniako erregina ezkontidea izan zen 1836 eta 1854 urteen artean. Jaiotzez, Maximiliano I.a Josef Bavariako errege eta Karolina Badengo erreginaren alaba bezala, Bavariako printzesa eta Wittelsbach errege-etxeko kidea izan zen. Frantzisko Josef I.a Austriako errege-enperadorearen eta haren ezkontide Elisabet Bavariakoaren (**Sissi** izenez ezagunagoa) izeba izan zen.

## Bizitza 
### Familia 
Maria Anaren gurasoak Maximiliano I.a Josef Bavariako erregea eta bigarren emazte Karolina Badengo printzesaren laugarren alaba izan zen. Ahizpa bikia Sofia izan zen, Austriako artxidukesa eta Frantzisko Josef I.a Austriako  eta Maximiliano I.a Mexikoko enperadoreen ama izan zena. Bere beste ahizpak hauexek izan ziren: Isabel Luisa, Prusia Erresumako erregina; Amalia Bavariakoa, Saxoniako erregina; Ludovica Bavariakoa, Bavariako dukesa eta Elisabet (Sissi) Bavarikoa eta, Austriako enperatrizaren ama.  Haurride erdiak izan ziren Luis I.a Bavariako erregea eta Augusta Bavariakoa, Leuchtenbergeko dukesa, izan ziren.

Familian, Maria Anari «Marie» baino ez zitzaion deitzen. 1811. urten, Friedrich Wilhelm Thiersch filologo protestantea Maria Anaren eta haren ahizpa Isabel, Amalia Augusta eta Sofiaren maisu bihurtu zen, eta literaturan, geografian eta historia irakatsi zien, besteak beste.

### Ezkontza eta erregina garaia 
1833ko apirilaren 24an, Dresden, Saxoniako printze oinordekoarekin ezkondu zen, gero Frederiko Augusto II.a Saxoniako errege izan zenarekin, zeinarentzat bigarren ezkontza izan zen (aurretik Maria Karolina Austriako (1801-1832) artxidukesarekin ezkonduta egon zen).

Une hartan, Frederiko Augustok Hans Georg von Carlowitz Estatu Ministro saxoiari idatzi zion bere emaztegaiaren aukeraketa "*printzesa bikain honen adimen eta bihotzaren dohain bikainen ezagutza zehatzean*" oinarritu zela; beraz, etorkizun zoriontsua espero zuen. Baina lotura horrek, bere lehen ezkontzak bezala, ez zuen seme-alabarik izan. Maria Sofia Bavariako dukesaren amabitxia izan zen, 1841ean jaioa, bere ahizpa gaztearen laugarren alaba, Ludovica dukesa Bavarian. Maria Sofia Bi Sizilietako azken erregina bihurtu zen, eta "*Gaetako* heroia" bezala pasatu zen historiara.

Maria Anak bere senarrari lagundu zion Saxonian zehar egindako bidaia luzeetan. Horrek erregeari ospea lortzen lagundu zion eta erregeorde kementsu eta maitekor gisa agerrarazi zuen. 1836. urteko urrian, María Anak Ore eta Vogtland mendietan gosetearen ondorioz emakumeen elkarteak ezartzea eskatu zuen. Ore mendi garaietako emakumeen elkartea eta Vogtlandeko emakumeen elkarteak ezarri ziren, berak zuzendu eta forma juridiko finkoa hartu zuen1859. urtean (gutxienez 1932 urtera arte existitu zen).

1836. urtean, Saxoniako Erzgebirge eta Vogtland-eko gosete handiaren sasoian, Maria Anak lehenengo emakume batzordeak antolatu zituen "*Frauenvereinsanstalt der obererzgebirgischen und vogtländischen Frauenvereine*" laguntzeko eta 1859an "*Dresdeko Emakumeen Batzorde* Zentrala" bezala berrizendatu zuten.

### Saxoniar erregearen zorigaiztoko istripua 
1854. urteko abuztuan, Maria Ana eta Frederiko Augusto II.a Bavariara joan ziren, Munichen Alemaniako Lehen Industria Erakusketa Orokorra bisitatzera, eta gero Possenhofenera joan ziren, Maria Anaren ahizpa gaztea, Ludovica dukesa, bisitatzera. Maria Ana Possenhofenen zegoen bitartean, erregeak, bere ganbarazainarekin eta lekaio batekin, Inn-go goi-ibarrerantz jarraitu zuen. Urteak ziren Alpeetara joateko grina zuela, eta sarri joaten zen Tirolera. 1854. urteko abuztuaren 9an Imstera heldu zen, Brennbichl eta Inn Bridge arteko toki bereziki aldapatsuan, bere paseorako zalgurdi irekiak irrist egin zuen, eta erregea eta lekaioa zaldien artean sakabanatuta atera ziren bat-bateko balaztada baten ondorioz. Zaldietako batek bere indar guztiarekin jo zuen monarka bere kaskoa ezkerreko belarriaren atzean zuela. Erregea inguruko ostatu batera bizirik eramatea lortu bazen ere, bertan hil zen bere onera etorri barik.

### Alargun 
Senarraren zoritxarreko istripuaren ostean, Maria Ana alargunak oroitzapenezko kapera bat eraikitzeko agindu zuen (Errege kapera), estilo neogotikoan eraikia eta 1855eko abuztuaren 4an sagaratua. Berak Saxoniako gortean jarraitu zuen, bere koinatu Joan erregearengandik eta ahizpa Amalia Augusta erreginarengandik hurbil. Austriako gortera ere joaten zen Sofia bisitatzera. Senarra baino 23 urte geroago hil zen.

### Heriotza 
1877. urtean hil zen 72 urte zituela, Wachwitzen, eta Dresdengo Gorteko Eliza Katolikoan lurperatu zuten.

## Eskutitzak 
Ida Hahn-Hahn idazlearen (1805-1880) eta Maria Ana erreginaren (1844tik 1877ra) arteko korrespondentzia Berlingo Fritz Reuter Hans-Joachim Griephan Literatura Artxiboan dago. Idak Mariari idatzitako 35 gutun daude (1844ko uztailaren 20a, 1850eko azaroaren 5etik 1873ko martxoaren 22ra) eta Mariak Idari idatzitako 54 gutun (1859ko otsailaren 5etik 1877ko urtarrilaren 8ra). 

## Ohoreak 
Saxoniako lehen errementeria Cainsdorfen sortu zen, Zwickautik hurbil, 1839. urtean, eta **Maria Hut Erregina** izena jaso zuen bere omenez.

## Ohorezko sariak 
* 1833: Santa Isabelen Ordenako dama. (Bavierako Erresuma)
* Gurutze Izarratuaren Ordenako lehen mailako dama. (Austriako Erresuma)

## Erreferentziak 
## Kanpo estekak